**ACADEMIA MILITARĂ A FORȚELOR ARMATE**

**„ALEXANDRU CEL BUN”**

**REGULAMENTUL**

**CU PRIVIRE LA MODUL DE ORGANIZARE ȘI DESFĂȘURARE A ACTIVITĂȚII ȘTIINȚIFICE MILITARE**

**ÎN CADRUL ACADEMIEI MILITARE A FORȚELOR ARMATE „ALEXANDRU CEL BUN”**

**Chișinău 2017**

**Capitolul I**

**Dispoziții generale**

1. Regulamentul cu privire la modul de organizare şi desfăşurare a activităţii ştiinţifice în cadrul Academiei Militare a Forţelor Armate „Alexandru cel Bun” (în continuare – Regulament) stabileşte cadrul juridic, structura, formele şi structurile de organizare ştiinţifică militară, direcţiile de activitate ştiinţifică militară, categoriile de personal ştiinţific şi organele de conducere ale acestora.
2. Activitatea ştiinţifică militare se desfăşoară în conformitate cu Constituţia Republicii Moldova, Hotărârea Guvernului Republicii Moldova nr. 589 din 14.05.2002, Codul cu privire la ştiinţă şi inovare al Republicii Moldova nr. 259-XV din 15.07.2004, Dispoziţiile şi instrucţiunile Consiliului Naţional pentru Acreditare şi Atestare, ordinele şi rezoluţiile ministrului Apărării, Regulamentul cu privire la activitatea ştiinţifică şi de raţionalizare în Armata Naţională; Statutul Academiei; Regulamentul Consiliului ştiinţific al Academiei, ordinul comandantului (rector), de alte legi şi acte normative şi de prezentul Regulament.
3. Formele şi structurile de organizare ştiinţifică militară ale activităţii ştiinţifice militare sunt similară structurii ştiinţifice civile fiind însă racordată la specificul unităţii militare.
4. Direcţiile de activitate ştiinţifică militară sunt stabilite de Senatul Academiei.
5. Cercetările ştiinţifice militare ce nu sunt reflectate în prezentul Regulament pot avea loc doar cu aprobarea Ministrului apării, în condiţiile legislaţiei naţionale.
6. Personalul ştiinţific implicat în cercetarea ştiinţifică militară va respecta regulile deontologiei profesionale.

**Capitolul II**

**Direcţia strategică, componentele şi tematica de cercetare ştiinţifică militară**

7.Direcţia strategică de cercetare ştiinţifică militară o constituie „Edificarea statutului de drept şi punerea în valoare a patrimoniului cultural şi istoric al Moldovei în contextul integrării europene”.

8.Cercetarea ştiinţifică militară include componenta de cercetare aplicată şi cercetare fundamentală:

8.1.Cercetarea aplicată este prioritară şi constă în orientarea şi lărgirea cunoştinţelor, precum şi în utilizarea acestora în crearea a noi procese, produse şi servicii sau îmbunătăţirea lor.

8.2. Cercetarea fundamentală constă în activitatea orientată spre obţinerea de noi cunoştinţe ştiinţifice militare, spre formularea şi verificarea de noi ipoteze şi teorii.

9.Tematica de cercetare ştiinţifică militară include cercetări strategice de apărare şi securitate interdisciplinare în contextul securităţii naţionale a Republicii Moldova.

**Capitolul III**

**Obiective şi direcţii principale de activitate ştiințifică militară**

10. Activitatea ştiinţifică militară are următoarele obiective:

* 1. Elaborarea expertiziei ştiinţifice militare pentru instituţiile politico-militare din Republica Moldova.
	2. Argumentarea ştiinţifică a locului şi rolului componentei militare a apărării.
	3. Fundamentarea bazei teoretice a locului şi funcţiilor componentei ştiinţifice militare în principalele documente strategice de planificare.
	4. Investigarea schimbărilor ce intervin în evoluţia mediului strategic militar cu influenţă asupra intereselor Republicii Moldova.
	5. Efectuarea cercetărilor ştiinţifice în domeniul istoriei geostrategice a Moldovei în contextul regional şi internaţional.
	6. Studierea fenomenelor cu influenţă asupra domeniului militar din interiorul societăţii moldoveneşti.
	7. Dezvoltarea cooperării cu institute de cercetare militare şi civile, alte structuri guvernamentale şi neguvernamentale.
	8. Participarea la eforturile comune ale societăţii moldoveneşti pentru implementarea securităţii prin intermediul valorilor cooperării internaţionale.

11. Direcţiile de activitate ştiinţifică militară includ promovarea, diseminarea şi valorificarea realizărilor ştiinţifice militare ale cercetătorilor:

11.1. Asigurarea unui înalt nivel ştiinţific al ediţiilor de profil.

* 1. Îndeplinirea planurilor tematice ştiinţifico-editoriale la toţi indicii, folosind la maximum de eficienţă sursele materiale şi financiare.
	2. Folosirea pe scară largă a realizărilor ştiinţei militare, studierea experienţei instituţiilor similare din alte ţări.
	3. Sporirea rolului şi responsabilităţii personale a colaboratorilor pentru calitatea studiilor ştiinţifice.

11.5. Perfecţionarea planificării tematice şi a monitorizării proceselor ştiinţifice militare.

11.6. Efectuarea schimbului de experienţă cu instituţii similare din alte ţări pe dimensiune de cercetări ştiinţifice militare.

**Capitolul IV**

**Indicatorii de performanţă ştiinţifică militară**

12. Activitatea ştiinţifică militară include următorii indicatori de performanţă: monografii şi articole ştiinţifice la nivel naţional şi internaţional, patente, brevete de invenţie, tehnologii noi, mostre elaborate, noi soiuri de plante şi specii de animale, modele de utilitate, obiecte de artă, produse cu drept de proprietate intelectuală, proiecte de transfer tehnologic, contracte economice realizate, servicii prestate, implementări în practică, participări la conferinţe, simpozioane, seminare, expoziţii; la evaluarea şi/sau editarea lucrărilor ştiinţifice, în comitete redacţionale, în comisii ştiinţifice de evaluare, în elaborarea actelor normative, în activităţi de management ştiinţific, de organizare a forumurilor ştiinţifice, prezentări în mass-media, lucrări de popularizare a ştiinţei, colaborare internaţională, proiecte ştiinţifice naţionale şi internaţionale câştigate prin concurs, propuneri de proiect trimise la competiţii în cadru Programului PC7, cursuri de lecţii la instituţii de învăţământ, manuale, materiale didactice elaborate, masteranzi atraşi în cercetare, doctori şi doctori habilitaţi pregătiţi, aprecieri, reprezentări în academii, organizaţii profesionale internaţionale, distincţii şi premii pentru activitatea de cercetare şi inovare.

13. Indicator de performanţă înalt se consideră publicarea articolelor ştiinţifice cu conţinut militar în „Revista militară”.

**Capitolul IV**

**Structura şi organizarea activităţii ştiinţifice militare**

14.Activitateaştiinţifică militară se desfăşoară în cadrul catedrelor militare şi în Centrul de Studii Strategice de Apărare şi Securitate (în continuare – Centrul).

15. Cadrele didactice şi colaboratorii ştiinţifici îşi valorifică activitatea ştiinţifică militară prin asigurarea indicatorilor de performanţă.

 16. Centrul coordonează şi monitorizează activitatea ştiinţifică militară din Academie şi asigură calitatea eficientă a lucrărilor ştiinţifice publicate, inclusiv a „Revistei militare”.

**Capitolul VI**

**Administrarea Centrului**

17. Şeful Centrului este numit în funcţie prin Hotărârea Senatului Academiei la propunerea Comandantului (rectorului).

18. Comandantul (rectorul) numeşte colaboratorii civili ai Centrului, care activează în limitele împuternicirilor ce le sunt atribuite, angajaţi pe o perioadă nelimitată de timp sau pe bază de contract limitat.

19. Șeful Centrului:

19.1. Exercită conducerea generală a activităţii Centrului şi poartă răspundere pentru îndeplinirea sarcinilor ce-i revin acesteia.

19.2. Reprezintă Centrul în instituţiile de cercetare ştiinţifică.

19.3. Propune planurile tematice editoriale anuale şi de perspectivă şi organizează realizarea lor.

19.4. Organizează asigurarea tehnico-materială a Centrului şi contribuie la crearea condiţiilor optime de muncă a colaboratorilor.

19.5. Aprobă regulamentele subdiviziunilor Centrului, distribuie obligaţiile de serviciu şi stabileşte gradul de responsabilitate a angajaţilor.

19.6. Prezintă în modul stabilit dări de seamă despre activitatea ştiinţifică a Centrului.

19.7. Propune comandantului (rectorului) candidaţi la personalul Centrului.

**Capitolul VII**

**Personalul Centrului**

 20. Colaboratorii Centrului, cu excepţia conducătorilor, sunt angajaţi, de regulă, pe bază de concurs organizat de administraţia Instituţiei.

21.Personalul Centrului este constituit din cercetători ştiinţifici şi personal auxiliar.

 22.Cercetătorii ştiinţifici sunt persoane cu studii superioare care aplică cu profesionalism în activităţile ştiinţifice militare calificarea, abilităţile şi cunoştinţele în domeniul respectiv.

 23.În funcţie de studii, gradul ştiinţific, vechimea în muncă, rezultatele ştiinţifice publicate în revistele ştiinţifice de specialitate, în cadrulCentrului sunt următoarele funcţii ştiinţifice: cercetător ştiinţific stagiar, cercetător ştiinţific, cercetător ştiinţific superior, cercetător ştiinţific coordonator, cercetător ştiinţific principal, consultant ştiinţific şi cercetător ştiinţific invitat.

 24.Evaluarea cercetărilor ştiinţifice se efectuează în funcţie de executarea de către colaboratori a Planului individual de lucru, Tematicii de cercetare şi Raportului de activitate ştiinţifică.

 25.Atestareacercetărilor ştiinţifice se efectuează o dată la 4 ani şi constă în aprecierea nivelului ştiinţific şi al calităţii investigaţiilor cercetătorului ştiinţific, precum şi evaluarea calificării lui ştiinţifice şi/sau a calificării ştiinţifico-didactice în raport cu funcţia deţinută.

 26. Personalul auxiliar al Centrului constă din dactilograf, traducător, redactor, corector etc. şi se angajează în funcţie de necesităţile ştiinţifico-organizatorice.

**Capitolul V**

**Consiliul ştiinţific**

27. Consiliul ştiinţific reprezintă organul consultativ al comandantului (rectorului) Academiei pe probleme ştiinţifice militare şi este ales, prin vot secret, de adunarea cadrelor didactice şi colaboratorii ştiinţifici ai Academiei, pe un termen de 4 ani, din rândurile cercetătorilor cu grad ştiinţific ai Academiei, precum şi din exterior.

28. Comandantul (rectorul), prorectorul pentru ştiinţă, secretarul ştiinţific ai Academiei intră în componenţa Consiliului ştiinţific din oficiu. În componenţa acestuia se includ, fără alegeri, membrii titulari şi membrii corespondenţi ai Academiei de Ştiinţe a Moldovei şi generalii Armatei Naţionale a Republicii Moldova care sunt incluşi în statele de personal ale Academiei. Numărul reprezentanţilor personalului de conducere al Academiei în Consiliul ştiinţific nu trebuie să depăşească o treime din numărul total al membrilor acestuia. Componenţa nominală a membrilor Consiliului ştiinţific este aprobată de Senatul Academiei. Membrii Consiliului ştiinţific sunt aleşi cu 50%+1 voturi din numărul total de colaboratori prezenţi la Adunarea Consiliului ştiinţific din personalul scriptic.

29. La şedinţeleConsiliului ştiinţific pot participa, ca invitaţi, reprezentanţi ai organelor ierarhic superioare, persoane din alte organizaţii din sfera ştiinţei şi inovării, unităţilor militare.

30. Calitatea de preşedinte al Consiliului ştiinţific revine Comandantul (rectorul) Academiei, iar de secretar ştiinţific – secretarului ştiinţific al Academiei.

 31. Consiliul ştiinţific este compus din cel puţin 11 membri.

 32.ŞedinţaConsiliului ştiinţific este deliberativă dacă la lucrările ei participă cel puţin 2/3 din membrii acestuia, iar deciziile sunt adoptate cu votul a cel puţin 50 la sută plus 1 din membrii prezenţi la şedinţă.

 33.ŞedinţeleConsiliului ştiinţific se convoacă lunar sau în caz de necesitate.

 34.Hotărârile Consiliului ştiinţific sunt înregistrare în procese-verbale, semnate de preşedinte şi secretarul ştiinţific.

 35.Consiliului ştiinţific îi revin următoarele atribuţii:

 35.1.Aprobă direcţiile principale de activitate ştiinţifică militară, planurile de cercetare ştiinţifico-editoriale;

35.2. Organizează evaluarea tematicii ştiinţifice a activităţii Academiei, a rezultatelor activităţii desfăşurate de subdiviziunile şi colectivele ştiinţifice temporare, de fiecare cercetător ştiinţific sau cadru didactic, aprobă Raportul cu privire la activitatea ştiinţifică a Academiei;

36.3. Elaborează şi aprobă planurile de cercetare ştiinţifică militară în funcţie de direcţiile strategice naţionale şi de tendinţele dezvoltării ştiinţei mondiale;

36.4. Înaintează lucrările ştiinţifice de valoare sau colaboratori ştiinţifici pentru decernarea diferitor premii;

36.5. Recomandă lucrările ştiinţifice de profil spre publicare;

36.6. Aprobă planul de organizare a conferinţelor şi seminarelor ştiinţifice;

36.7. Aprobă proiectele instituţionale recomandate pentru concurs;

36.8. Examinează şi aprobă executarea lucrărilor ştiinţifice, conform planului de cercetare ştiinţifică;

36.9. Exercităalteatribuţii prevăzute deprezentulRegulament.

37. Preşedintele Consiliului ştiinţific are următoarele atribuţii:

37.1.Planifică şi prezidează şedinţele Consiliului ştiinţific;

37.2.Propune ordinea de zia şedinţelor Consiliului ştiinţific;

37.3.Soluţionează problemele ce ţin de activitatea eficientă a Consiliului ştiinţific;

37.4.Propunemodificări în componenţa nominală a Consiliului ştiinţific;

37.5.Convoacă şedinţe neordinare ale Consiliului ştiinţific;

37.6.Exercită alteatribuţii prevăzute deprezentul Regulament.

38. Secretarul Consiliului ştiinţific:

38.1.Redactează procesele-verbale ale Consiliului ştiinţific, pe care le contrasemnează;

38.2.Informează membrii Consiliului ştiinţific în privinţa problemelor organizatorice ale activităţii;

38.3.Exercită alte funcţii,încredinţate de preşedintele Consiliului ştiinţific;

38.4.În cazulîn care secretarul Consiliului ştiinţific lipseşte de la şedinţă, preşedintele îl numeşte secretar pe unul din membrii Consiliului ştiinţific.

**Capitolul VIII**

**Patrimoniul şi resursele financiare**

 39. Cercetarea ştiinţifică militară va avea suportul logistic al Academiei.

 40. Remunerarea cadrelor ştiinţifice şi didactice, care activează în domeniul cercetării științifice militare, se efectuează conform legislaţiei în vigoare.

 41. Remunerarea suplimentară a personalului antrenat în cercetări ştiinţific militare se efectuează în bază de proiecte, granturi etc. potrivit legislaiei în vigoare.

**Capitolul IX**

**Dispoziţii finale**

42. Prezentul Regulament este aprobat de către Senatul Academiei.